**Promisiuni fără acoperire**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine şi-ar putea închipui o schimbare de substanţă

fără o lovitură plasată sub centură

încât aparenţa să înşele ura

cu fluierul glonţului pe la urechi,

să iasă la suprafaţă doar intenţiile bune

în spatele cărora se ascund nenorocirile

niciodată ştiute pe de-a întregul.

Ni se umplu ochii cu promisiuni,

defilează cuvintele din interes

cu nebunia distrugerii economiei

până la nivelul de fier vechi.

Nu-mi încape-n înţelegere

cum s-a distrus într-un sfert de veac

ce s-a făcut în sute de ani

şi trebuie să te bucuri!

Chiar îţi vine să zici,

ce molimă de conducători avem,

de vor să rămânem săraci!

Pe cei deveniţii bogaţi peste noapte,

tot îi va prinde sărăcia din urmă,

sunt neam prost.